CELEX: 62010CA0123
Language: da
Date: 2011-10-20 00:00:00
Title: Sag C-123/10: Domstolens dom (Fjerde Afdeling) af 20. oktober 2011 — Waltraud Brachner mod Pensionsversicherungsanstalt (anmodning om præjudiciel afgørelse fra Oberster Gerichtshof — Østrig) (Socialpolitik — ligebehandling af mænd og kvinder med hensyn til social sikring — direktiv 79/7/EØF — artikel 3, stk. 1, og artikel 4, stk. 1 — national ordning med årlig regulering af pensionerne — ekstraordinær forhøjelse af pensionerne for 2008 — pensioner, der er lavere end satsen for den kompenserende tillægsydelse, udelukket fra denne forhøjelse — ekstraordinær forhøjelse af denne sats for 2008 — udelukkelse af pensionister, hvis indtægter, inklusive den samlevende ægtefælles indtægter, overstiger satsen — direktivets anvendelsesområde — indirekte forskelsbehandling af kvinder — begrundelse — foreligger ikke)

10.12.2011   
            
            
               DA
            
            
               Den Europæiske Unions Tidende
            
            
               C 362/7
            
         Domstolens dom (Fjerde Afdeling) af 20. oktober 2011 — Waltraud Brachner mod Pensionsversicherungsanstalt (anmodning om præjudiciel afgørelse fra Oberster Gerichtshof — Østrig)
   (Sag C-123/10) (1)
   
   (Socialpolitik - ligebehandling af mænd og kvinder med hensyn til social sikring - direktiv 79/7/EØF - artikel 3, stk. 1, og artikel 4, stk. 1 - national ordning med årlig regulering af pensionerne - ekstraordinær forhøjelse af pensionerne for 2008 - pensioner, der er lavere end satsen for den kompenserende tillægsydelse, udelukket fra denne forhøjelse - ekstraordinær forhøjelse af denne sats for 2008 - udelukkelse af pensionister, hvis indtægter, inklusive den samlevende ægtefælles indtægter, overstiger satsen - direktivets anvendelsesområde - indirekte forskelsbehandling af kvinder - begrundelse - foreligger ikke)
   2011/C 362/09
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: Waltraud Brachner
   
      Sagsøgt: Pensionsversicherungsanstalt
   
      Sagens genstand
   
   Anmodning om præjudiciel afgørelse — Oberster Gerichtshof — fortolkning af artikel 4 i Rådets direktiv 79/7/EØF af 19. december 1978 om gradvis gennemførelse af princippet om ligebehandling af mænd og kvinder med hensyn til social sikring (EFT L 6, s. 24) — værdiregulering af pensioner — indirekte forskelsbehandling af kvinder — nationale bestemmelser, i henhold til hvilke der, for en gruppe af personer, som oppebærer en pension, der er lavere end minimumsindkomsten, og som overvejende består af kvinder, fastsættes en lavere reguleringssats end den, der gælder for pensioner, der er højere
   
      Konklusion
   
   
               1)
            
            
               Artikel 3, stk. 1, i Rådets direktiv 79/7/EØF af 19. december 1978 om gradvis gennemførelse af princippet om ligebehandling af mænd og kvinder med hensyn til social sikring skal fortolkes således, at en ordning med årlig regulering af pensioner som den i hovedsagen omhandlede henhører under direktivets anvendelsesområde og derfor falder ind under forbuddet mod forskelsbehandling i direktivets artikel 4, stk. 1.
            
         
               2)
            
            
               Artikel 4, stk. 1, i direktiv 79/7 skal fortolkes således, at henset til de statistiske oplysninger, der er fremlagt for den forelæggende ret, og i mangel af oplysninger om det modsatte, kan retten lægge til grund, at bestemmelsen er til hinder for nationale retsforskrifter, der medfører, at en procentsats, der er væsentligt højere for kvindelige end for mandlige pensionsmodtagere, udelukkes fra en ekstraordinær forhøjelse af pensionerne.
            
         
               3)
            
            
               Artikel 4, stk. 1, i direktiv 79/7 skal fortolkes således, at såfremt den forelæggende ret i forbindelse med den gennemgang, som den skal foretage for at kunne besvare det andet spørgsmål, skulle nå frem til den konklusion, at en væsentligt højere procentsats af pensionerede kvinder end pensionerede mænd reelt kan have været udsat for en ugunstig behandling på grund af minimumspensionernes udelukkelse fra den ekstraordinære forhøjelse, der er fastsat som led i den i hovedsagen omhandlede reguleringsordning, da kan denne ugunstige behandling ikke begrundes med den omstændighed, at kvinder, der har arbejdet, tidligere kan få udbetalt pension, at de oppebærer pensionen længere og heller ikke med den omstændighed, at satsen for den kompenserende tillægsydelse ligeledes var genstand for en ekstraordinær forhøjelse i 2008.
            
         
      (1)  EUT C 148 af 5.6.2010.